Okresná prokuratúra Žilina 
Moyzesova 20, 011 56 Žilina 1 	

Sp. zn. : 1 Pv 622/11/5511	Žilina, 19.4.2012
EEČ : 2-43-169-2012

U Z N E S E N I E

Trestná vec:	obvinený XXXXX 
Prečin:	marenie výkonu úradného rozhodnutia podľa § 348 odsek 1 písmeno d Trestného zákona číslo 300/2005 Zbierky zákonov v znení zákona číslo 576/2009 Zbierky zákonov

Rozhodol: 	prokurátor Okresnej prokuratúry Žilina
Rozhodnutie:
Podľa § 215 odsek 2 písmeno a Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
Skutková veta:
    Dňa 20. 05. 2011 v čase o 11.31 hodine po ceste I. triedy č. 61 v Trenčíne, v smere od Trenčína na Ilavu, viedol nákladné motorové vozidlo zn. XXXXX, evidenčného čísla XXXXX
    napriek tomu, že táto činnosť mu bola zakázaná rozhodnutím Magistrátu mesta Ostrava, č. j. SMO/70852/11/DSC/Boč-BS, právoplatným dňa 16. 02. 2011, v ktorom mu bol uložený zákaz činnosti viesť motorové vozidlá na dobu 12 mesiacov
Právna veta:
lebo je trest, ku ktorému môže trestné stíhanie viesť, celkom bez významu popri treste, ktorý bol obvinenému pre iný čin už právoplatne uložený
Odôvodnenie:
      Dňa 06.07.2011 poverený príslušník PZ, ODI XXXXX uznesením  pod sp. zn. ČVS:ORP-60/DI-ZA-2011 vzniesol obvinenie XXXXX za prečin marenia výkonu úradného rozhodnutia podľa § 348 ods. 1 písm. d) Trestného zákona, na tom skutkovom základe ako je uvedené v predmetnom uznesení.

     V priebehu prípravného konania sa obvinený k spáchanému skutku priznal.

     Za aktuálneho odpisu z registra trestov vyplýva, že obvinený XXXXX bol trestným rozkazom Okresného súdu v Žiline sp. zn. 35T 114/2011 zo dňa 29.11.2011, právoplatným dňa 13.12.2011, odsúdený za prečin marenia úradného rozhodnutia podľa § 348 ods. 1 písm. d) Tr. zákona k trestu odňatia slobody vo výmere 16 mesiacov so skúšobnou dobou tri roky, do 14. 12. 2014 a zákazom činnosti viesť motorové vozidlá na dobu päť rokov. 	    

     Podľa § 215 ods. 2 písm. a) Tr. por. prokurátor môže zastaviť trestné stíhanie, ak je trest, ku ktorému môže trestné stíhanie viesť, celkom bez významu popri treste, ktorý bol obvinenému pre iný čin už právoplatne uložený. 

     Vzhľadom k uvedenému preto bolo potrebné rozhodnúť tak, ako je uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Marek Sinčák
prokurátor